Αγαπημένα μου παιδιά,

Επικοινωνώ και πάλι μαζί σας για να σας στείλω επαναληπτικές ερωτήσεις για το ΚΕΦΑΛΑΙΟ Δ΄ στην Ιστορία, που έχουμε ήδη ολοκληρώσει. Θα ήθελα να κάνετε το τεστ και να μου το στείλετε στην ηλεκτρονική μου διεύθυνση ([marilenadiomatari@yahoo.com](mailto:marilenadiomatari@yahoo.com)).

ΠΡΟΣΟΧΗ: ΣΤΗΝ ΑΣΚΗΣΗ 1, **ΦΡΑΣΗ Θ**. ΥΠΑΡΧΕΙ ΜΙΑ ΔΙΟΡΘΩΣΗ ΜΕ ΚΙΤΡΙΝΟ ΧΡΩΜΑ, ΣΕ ΛΑΘΟΣ ΠΟΥ ΟΦΕΙΛΕΤΑΙ ΣΤΗΝ ΔΑΚΤΥΟΓΡΑΦΗΣΗ. **ΣΕ ΟΣΑ ΠΑΙΔΙΑ ΕΣΤΕΙΛΑΝ ΗΔΗ ΤΟ ΤΕΣΤ ΣΥΜΠΛΗΡΩΜΕΝΟ, ΦΥΣΙΚΑ ΔΕΝ ΜΕΤΡΗΣΑ ΤΗ ΣΥΓΚΕΚΡΙΜΜΕΝΗ ΦΡΑΣΗ ΣΑΝ ΛΑΘΟΣ**.

ENOTHTA Δ΄ (σελίδες 42-67)

**1)Γράψτε δίπλα σε κάθε έννοια τον ακριβή ορισμό της ή συμπληρώστε το κενό.**

Α-Έτσι ονομαζόταν ο αρχηγός της αποστολής μετανάστευσης κατά τον Β ελληνικό αποικισμό:………………………………….

Β. Λεγόταν έτσι η περιοχή της Κάτω Ιταλίας όπου αποίκισαν Έλληνες κατά τον Β ελληνικό αποικισμό: …………………………………..

Γ. Έτσι ονομαζόταν η πόλη από την οποία έφευγαν οι άποικοι, και πάντα διατηρούσε στενούς δεσμούς με την καινούρια αποικία:…………………………………

Δ. Τέτοιοι ήταν ο Περίανδρος, ο Πεισίστρατος, ο Πολυκράτης, πολιτικοί άνδρες που πήραν με τη βία την εξουσία σε κάποιες πόλεις- κράτη:…………………………..

Ε. Το πολίτευμα αυτής της πόλης –κράτους ήταν ολιγαρχικό και φημισμένο για την πειθαρχία των πολιτών της:……………………………………………….

Στ. Έτσι ονομαζόταν η συνήθεια των Σπαρτιατών να μιλούν λίγο:………………………………

Ζ. Οι νόμοι του ήταν τόσο αυστηροί, που λέγεται πως ήταν γραμμένοι με αίμα:…………………………………

Η. Λέγεται ότι αυτός ο πολιτικός της αρχαίας Αθήνας «έδωσε την Πολιτεία στο λαό»:………………………………….

Θ. Ο πολιτικός αυτός χώρισε την Αθήνα σε τέσσερις τάξεις, με κριτήριο τον πλούτο: ………………….

Ι. Με αυτόν το νόμο εξοριζόταν ένας πολίτης στην αρχαία Αθήνα: ……………………………………..

Κ. Ο πολιτικός αυτός χώρισε την Αθήνα σε δέκα φυλές, χωρίς κριτήριο: …………………………………………….

Λ. Το περσικό κράτος χωριζόταν σε ……………………………………., και ο διοικητής ονομαζόταν………………………………

Μ. Τα παιδιά των Περσών ήξεραν να ……………………………….., να ……………………………………. και να λένε την ………………………………

Ν. Στην μάχη του Μαραθώνα ήταν επικεφαλής του στρατού των Περσών:…………………………….

Ξ. Σε αυτή τη μάχη με τους Πέρσες ήταν αρχηγός των Ελλήνων ο Μιλτιάδης:………………………

Ο. Στη μάχη αυτή ο Εφιάλτης πρόδωσε στους Πέρσες ένα μυστικό μονοπάτι για να νικήσουν τον ελληνικό στρατό:………………………………………..

Π. Σε αυτή τη ναυμαχία, αρχηγός των Ελλήνων ήταν ο Σπαρτιάτης Λεωτυχίδης:………………………………….

Ρ. Με αυτήν την ειρήνη, εξασφαλίστηκε για τους Αθηναίους ειρήνη με τους Πέρσες:…………………………………………………

Σ. Έτσι ονομαζόταν το άγαλμα της αρχαϊκής εποχής που αναπαριστούσε έναν γυμνασμένο άνδρα: …………………………………….

Τ. Ο αρχαϊκός αυτός ρυθμός ξεχώριζε από το ελικοειδές κιονόκρανό του: …………………………………….

2. **Αντιστοιχίστε τα γράμματα της στήλης Α με τους αριθμούς της στήλης Β και διαλέξτε τους πολιτειακούς θεσμούς που υπήρχαν στην αρχαία Αθήνα και αυτούς που υπήρχαν στην αρχαία Σπάρτη:**

**Α Β**

**Α. Δύο βασιλείς**

**Β. Εκκλησία του Δήμου**

**Γ. Απέλλα 1. Αρχαία Αθήνα**

**Δ. Πέντε έφοροι**

**Ε. Βουλή των Πεντακοσίων**

**Στ. Γερουσία 2. Αρχαία Σπάρτη**

**Ζ. Άρειος Πάγος**

**Σας εύχομαι καλή επιτυχία!**

**Μαριλένα Διοματάρη**